**Р Е Ш Е Н И Е**

На основание чл. 9, ал. 5 и чл. 37, ал. 1 от Закона за управление на средствата от Европейските фондове при споделено управление (ЗУСЕФСУ), във връзка с одобрен от ръководителя на Управляващия орган на Програма „Околна среда“ 2021 – 2027 г. оценителен доклад с рег. № 95-00-3786/26.07.2024 г. от проведена оценка на подадените проектни предложения по процедура чрез подбор на проекти № BG16FFPR002-3.001 „Изпълнение на мерки 54, 55 и 56 от Националната рамка за приоритетни действия за НАТУРА 2000“, по приоритет 3 „Биологично разнообразие” на Програма „Околна среда“ 2021-2027 г. и Заповед № РД-573/07.08.2023 г. на министъра на околната среда и водите

**Р Е Ш И Х:**

Да се предостави безвъзмездна финансова помощ за проектно предложение с рег. № BG16FFPR002-3.001-0001 „Изпълнение на мерки 54, 55 и 56 от Националната рамка за приоритетни действия (НРПД) за Натура 2000 на територията на Община Шабла“, в размер на 631 077,95 лева, с кандидат община Шабла.

Да се сключи административен договор за предоставяне на безвъзмездна финансова помощ за посоченото проектно предложение след представяне от страна на кандидатите на доказателствата по чл. 36, ал. 1 от ЗУСЕФСУ (документи и информация), че отговаря на изискванията за бенефициент, включително на условията, посочени в документите по чл. 26, ал. 1 от ЗУСЕФСУ, ако същите не са приложени към формуляра за кандидатстване.

Настоящото решение да се публикува на Единния информационен портал [www.eufunds.bg](http://www.eufunds.bg), секция ПОС 2021- 2027 г.

 Настоящото решение да се доведе до знанието на кандидата чрез съобщение през системата ИСУН в тридневен срок от издаването му.

Контрол по изпълнението на решението ще осъществявам лично.

**ГАЛИНА СИМЕНОВА**

*РЪКОВОДИТЕЛ НА УО НА ПОС 2021 – 2027 г.*

*(съгласно Заповед № РД-573/07.08.2023 г. на*

*министъра на околната среда и водите)*